Divaripelissä säpinää: Huuhkaja-legenda pommitti 3600 katsojan edessä – katso video! | SuomiFutis
Oulun jalkapalloherruus ratkottiin keskiviikkona Ykkösessä. Kotijoukkue AC Oulu voitti OPS:n lukemin 1-0 runsaslukuisen yleisön edessä. Paikallistaiston tunnelmaa oli saapunut aistimaan peräti 3600 silmäparia.
Ottelun ainokaisesta vastasi Suomen A-maajoukkueen monivuotinen luottomies Mika Nurmela. ”Nure” latasi 15.peliminuutilla noin 30 metristä pelivälineen voimalla maaliverkon perukoille noin. Konkari intoutui tämän jälkeen tuulettamaan nappilaukaustaan pääkatsomon edessä.
AC Oulun päävalmentaja Juha Malisen mukaan kolme pistettä matkasivat oikeaan osoitteeseen.
– Paikallispelit ovat erilaisia, niin tämäkin. Virheitä tulee ja virheitä menee, mutta me reagoimme tänään niihin paremmin ja ansaitsimme voittomme. OPS:lla on hyviä yksilöitä ja he saivat välillä liikaa tilaa, mutta me pelasimme seuran eteen tänään. Hieno voitto ja kiitos koko kaikille koko AC Oulun puolesta, käskyttäjä toteaa seuran nettisivuilla.
Edellinen artikkeliFulham-luotsi vahvistaa: "ManU-hyökkääjä on meillä lääkärintarkastuksessa"
Seuraava artikkeliJJK kaappasi HJK-lupauksen